Ja es poden sol·licitar les subvencions de l’IMCJB
2025-07-24

L’Institut Municipal de Cultura i Joventut de Burjassot (IMCJB) ha fet pública la convocatòria per a la concessió de subvencions en matèria de cultura i joventut. Aquestes subvencions van dirigides a les associacions i altres entitats, amb seu en el municipi, que estiguen inscrites en l’àrea de cultura o joventut del Registre Municipal d’Associacions de Burjassot o en el Registre Públic de Fundacions de la Comunitat Valenciana i que realitzen activitats relacionades amb la cultura i la joventut en el municipi de Burjassot, al llarg de tot l’any.

Les bases s’han publicat hui (23-02-2015) en el BOP. Per tant, les entitats interessades a sol·licitar la subvenció podran fer-ho a partir de demà dimarts, per Registre d’entrada de l’IMCJB, en el termini de 15 dies naturals des de, com s’ha assenyalat, l’endemà a la data de la seua publicació en el BOP. Les BASES de les subvencions poden consultar-se en el Tauló d’Edictes de l’IMCJB, en la web municipal www.burjassot.org i en la Seu Electrònica de l’IMCJB.

Per agilitar la tramitació es recomana la presentació de forma digital de les sol·licituds a través de la seu electrònica de l’IMCJB: http://sede.imcjb.net/. En el cas de no disposar de mitjans d’accés per a aquesta modalitat, els interessats hauran de sol·licitar cita prèvia en http://sede.imcjb.net/citaprevia/ per presentar les seues sol·licituds en la Casa de Cultura.

El termini màxim per resoldre i notificar la resolució del procediment no podrà excedir de sis mesos, des de la publicació de la convocatòria en el butlletí oficial.